Komission asetus (ETY) N:o 516/93, annettu 5 päivänä maaliskuuta 1993, yksityiskohtaisista säännöistä omenien kulutuksen ja käytön sekä sitrushedelmien kulutuksen lisäämiseksi tarkoitettujen toimenpiteiden soveltamisesta annetun asetuksen (ETY) N:o 2282/90 muuttamisesta



Virallinen lehti nro L 055 , 06/03/1993 s. 0048 - 0049

Suomenk. erityispainos Alue 3 Nide 48 s. 0158

Ruotsink. erityispainos Alue 3 Nide 48 s. 0158



KOMISSION ASETUS (ETY) N:o 516/93, annettu 5 päivänä maaliskuuta 1993, yksityiskohtaisista säännöistä omenien kulutuksen ja käytön sekä sitrushedelmien kulutuksen lisäämiseksi tarkoitettujen toimenpiteiden soveltamisesta annetun asetuksen (ETY) N:o 2282/90 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon toimenpiteistä omenien kulutuksen ja käytön lisäämiseksi 7 päivänä toukokuuta 1990 annetun neuvoston asetuksen (ETY) N:o 1195/90(1), ja erityisesti sen 5 artiklan, ottaa huomioon toimenpiteistä sitrushedelmien kulutuksen lisäämiseksi 7 päivänä toukokuuta 1990 annetun neuvoston asetuksen (ETY) N:o 1201/90(2), ja erityisesti sen 4 artiklan, sekä katsoo, että komission asetuksen (ETY) N:o 2282/90(3), sellaisena kuin se on viimeksi muutettuna asetuksella (ETY) N:o 1065/92(4), 5 artiklassa määritetään ne asiat, jotka yhteisön rahoitustukea koskevassa hakemuksessa on oltava; näihin asioihin olisi lisättävä hakijan antama kirjallinen sitoumus vakiosopimuksen määräysten noudattamisesta, komission asetuksen (ETY) N:o 2282/90 6 artiklassa säädetään, että komissio laatii luettelon yhteisön rahoitustuen myöntämistä varten hyväksytyistä hakemuksista ennen hakemuksen jättämistä seuraavan vuoden 1 päivää helmikuuta, tiettyjen jätettyjen hakemusten monimutkaisuuden vuoksi on osoittautunut, että hakemusten jättämisen ja komission tekemän päätöksen välinen aika on liian lyhyt; tästä syystä olisi poistettava 1 päivän helmikuuta määräaika, jotta komissiolle jäisi riittävästi aikaa tutkia ehdotuksia, ja vahvistettava määräaika, johon mennessä jäsenvaltioiden toimivaltaisten viranomaisten on tehtävä sopimukset niiden järjestöjen kanssa, joiden ehdotukset on hyväksytty, varmistaakseen sopimuksen moitteettoman toteuttamisen sopimuspuolen olisi annettava toimivaltaiselle elimelle pankkitakaus, jonka suuruus on 15 prosenttia yhteisön rahoitusosuudesta, asetuksen (ETY) N:o 2282/90 8 artiklassa säädetään tarkat edellytykset, joiden mukaan asianomaiset voivat esittää maksupyynnön toimivaltaisille elimille, monivuotisten sopimusten osalta olisi säädettävä, että asianomaisilla olisi mahdollisuus jättää maksupyyntö vuosittain sen jälkeen kun kyseiselle vuodelle suunnitellut toimenpiteet on toteutettu, tällöin ennakkoon maksettu määrä on suotavaa vähentää kyseiseltä kaudelta laskutettavasta määrästä, ja tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 2282/90 seuraavasti: 1) Lisätään 5 artiklan 1 kohtaan alakohta seuraavasti: "Hakemus on voimassa ainoastaan, jos sen mukana seuraa kirjallinen sitoumus noudattaa komission laatiman ja toimivaltaisen elimen asianomaisten saataville toimittaman vakiosopimuksen määräyksiä." 2) Korvataan 6 artiklan ensimmäinen kohta seuraavasti: "Kun hedelmien ja vihannesten hallintokomitea on suorittanut tarkastuksen neuvoston asetuksen (ETY) N:o 1035/72(*) 34 artiklan mukaisesti, komissio laatii mahdollisimman pian luettelon yhteisön rahoitustuen myöntämistä koskevista hyväksytyistä hakemuksista. (*) EYVL N:o L 118, 20.5.1972, s. 1"3) Jäljempänä 7 artiklan 2 kohdassa: - korvataan ensimmäinen alakohta seuraavasti: "Toimivaltaisten elinten on tehtävä valittuja toimia koskevat sopimukset asianomaisten kanssa kahden kuukauden kuluessa luettelon tiedoksi antamisesta." - lisätään alakohta seuraavasti: "Sopimuksen allekirjoittamisen edellytyksenä on 15 prosentin yhteisön rahoitusosuudesta suuruisen vakuuden antaminen toimivaltaiselle elimelle sopimuksen moitteettoman toteuttamisen varmistamiseksi. Vakuus on annettava komission asetuksen (ETY) N:o 2220/85(**) III osaston edellytyksin. Takuu on vapautettava tämän asetuksen 8 artiklan 7 kohdassa säädetyin edellytyksin ja määräajoin. (**) EYVL N:o L 205, 3.8.1985, s. 5"4) Lisätään 8 a artikla. "8 a artikla Tehtäessä 8 artiklassa tarkoitettuja monivuotisia sopimuksia asianomainen voi sopimuksen allekirjoituksen vuosipäivästä alkaen ottaa käyttöön asianmukaisesti perustellun maksupyynnön, joka koskee edellisen vuoden kustannuksia. Maksupyynnön mukana on seurattava: - tarvittavat todisteasiakirjat; - yhteenveto toteutetuista toimista; - kertomus, jossa arvioidaan kertomuksen laatimispäivään mennessä saatuja tuloksia. Poiketen 8 artiklan 8 kohdasta kaikki kaudelta suoritetut ennakkomaksut on vähennettävä ensimmäisessä alakohdassa tarkoitetusta maksusta, ja asiaa koskeva vakuus on vapautettava maksetun määrän osalta." 2 artikla Tämä asetus tulee voimaan seitsemäntenä päivänä sen jälkeen kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 5 päivänä maaliskuuta 1993. Komission puolesta René STEICHEN Komission jäsen (1) EYVL N:o L 119, 11.5.1990, s. 53 (2) EYVL N:o L 119, 11.5.1990, s. 65 (3) EYVL N:o L 205, 3.8.1990, s. 8 (4) EYVL N:o L 112, 30.4.1992, s. 25